Държавен вестник, бр. 67, 2009 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  67
2. Бъдещият институционален и организа­
ционен капацитет ще бъде изграден на базата 
на съществуващите институционални, човешки 
и информационни ресурси в региона на ЮИЕ, 
трансформирайки постепенно Здравната мрежа 
на ЮИЕ в един жизнеспособен самостоятелен 
механизъм, способен да обслужва целта, одо­
брена от министрите на здравеопазването на 
страните от ЮИЕ в декларациите от Дубровник 
(2001 г.) и Скопие (2005 г.).
Член ІІ – Цел
Целта на Здравната мрежа на страните от 
ЮИЕ е да се подобри здравето на хората в ре­
гиона на ЮИЕ, като се предоставя и поддържа 
инициативата и ръководната роля на страните в 
региона в прилагането на съгласувани действия 
в приоритетните области на здравеопазването, 
определени от министрите на здравеопазването 
в страните – членки от ЮИЕ.
Член ІІІ – Принципи
Сътрудничеството в рамките на Здравната 
мрежа на ЮИЕ ще продължи да бъде водено 
от следните принципи:
1. инициатива и ръководна роля на страните 
в региона;
2. партньорство;
3. прозрачност и отговорност;
4. взаимно допълване;
5. устойчивост;
6. равно и активно участие на всички стра­
ни – членки от ЮИЕ;
7. разпределение на дейностите и ресурсите 
на базата на оценка на нуждите на страните; 
8. децентрализация на дейностите и ресур­
сите;
9. ефикасност.
Раздел ІІ – Членове и партньори
Член ІV – Членове и партньори
1. Здравната мрежа на страните от Юго­
източна Европа е съвместна инициатива 
на министерствата на здравеопазването на 
Република Албания, Босна и Херцеговина, 
Република България, Република Хърватия, 
Република Молдова, Република Черна гора, 
Република Румъния, Република Сърбия и бивша 
Югославска република Македония, наричани 
по-нататък за краткост страните – членки от 
ЮИЕ.
2. Здравната мрежа на страните от ЮИЕ 
ще се стреми към сътрудничество с други 
страни и интеграционни организации, както и 
с международни и регионални правителствени 
и неправителствени организации (по-нататък 
наричани „партньори“). Те могат да станат 
страни партньори или организации след при­
емане на съответните решения и Устава на 
Здравната мрежа на ЮИЕ и след одобрение 
от Здравната мрежа на ЮИЕ. 
3. Здравната мрежа на страните от ЮИЕ 
ще търси експертни съвети и подкрепа от раз­
лични институции като например Световната 
здравна организация, Съвета на Европа, Бан­
ката за развитие на Съвета на Европа, Съвета 
за регионално сътрудничество, Европейската 
комисия, Европейската инвестиционна банка 
и Международната организация по миграция, с 
които има история на успешно сътрудничество 
и реална перспектива за съвместни дейности. 
4. Страните  –  членки от ЮИЕ, се спора­
зумяват да поемат политически и финансови 
ангажименти за минимален, подновяем период 
от 5 години. 
Раздел ІІІ – Организационна структура
Член V – Общи разпоредби
1. Организационната структура на Здравната 
мрежа на страните от ЮИЕ, както е предви­
дено в нейния устав, се състои от ръководни 
и лидерски (Председателство, Изпълнителен 
комитет, регионални срещи), административни 
(Секретариат) и технически структури (коорди­
национни комитети на регионалните проекти в 
областта на общественото здраве, регионални 
офиси и ръководители за регионалните про­
екти и национални офиси и ръководители за 
изпълнение на проектите). 
2. Ролите и отговорностите на Председател­
ството, Изпълнителния комитет, регионалните 
срещи, Секретариата, регионалните и нацио­
налните офиси за изпълнение на проектите 
са определени въз основа на Декларацията от 
Скопие (2005 г.) и Устава на Здравната мрежа 
на страните от ЮИЕ.
3. Работният език на Здравната мрежа за 
ЮИЕ, Секретариата и другите органи е ан­
глийският. 
Член VІ – Управление и ръководство: Предсе­
дателство, Изпълнителен комитет и регио­
нални срещи
1. Председателството ще се осъществява 
от Министерството на здравеопазването на 
една от страните  –  членки от ЮИЕ. То ще 
се сменя на ротационен принцип на всеки 6 
месеца, следвайки азбучния ред на страни­
те, и ще действа на принципа на „тройката” 
(екипът се формира от предходния, настоящия 
и следващия председател). Страната членка, 
която председателства Здравната мрежа, ще 
бъде домакин на една регионална среща на 
мрежата заедно с една среща на нейния Из­
пълнителен комитет.
2. Регионалните срещи на Здравната мрежа 
на ЮИЕ ще включват един представител на 
високо ниво, наричан по-нататък „Национален 
координатор по здравеопазване“, и един замест­
ник (alternate), номиниран от Министерството 
на здравеопазването на всяка страна – както 
страна членка, така и страна партньор, и ще бъ­